OzLabs/hebrew-wiki-articles huggingface dataset:
ג'יימס מריון סימס

ג'יימס מריון סימס (באנגלית: James Marion Sims; 18 בינואר 1813 – 7 בנובמבר 1883) היה רופא אמריקאי, מחלוצי הגינקולוגיה המודרנית. הוא פיתח טכניקות חדשות לניתוח קיסרי ולטיפול בבעיות גינקולוגיות אחרות. 

== התפתחותו המקצועית == 
סימס נולד במדינת ניו יורק והחל את לימודי הרפואה ב-1835 באוניברסיטת ייל. לאחר סיום לימודיו ב-1839, הוא עבר לניו יורק סיטי והקים קליניקה פרטית.

ב-1845, סימס עבר לניו אורלינס והחל לעבוד בבית החולים של מדינת לואיזיאנה. בתקופה זו, רכש והחזיק בכפייה שלוש שפחות שחורות צעירות, עליהן עשה מספר רב של ניסויים אכזריים בתחומי הגינקולוגיה. ניסויים אלו נערכו בתקופת העבדות בארצות הברית, בה גברים ונשים שחורים נחשבו לרכוש, ולא לבני אדם. סימס ביצע בנשים אלו ניסויים שונים על מנת למצוא פתרונות עבור סיבוכים ומחלות ואגינליות שהתפתחו אצל נשים לבנות ממעמד הביניים. הניסויים נערכו ללא הסכמה מצידן, דבר שלא נדרש מ"רכוש" שאינו אדם. הם נערכו ללא כל הרדמה או משככי כאבים, כאשר הוא חתך בבשרן, חתך את איבר המין ואת הרחם שלהן. מעבר להיעדר הסכמה וניתוחן ללא הרדמה, הניתוחים בוצעו ללא התחשבות באינטרסים שלהן כאינדיבידואליות, תוך פגיעה אפשרית בפוריותן. בסיומו של תהליך הניסויים שחרר ד"ר סימס את השפחות.

את הניסויים יישם בהמשך, ובכך נחשב פורץ דרך בתחום הגינקולוגיה, וזכה להצלחה ופרסום. הוא היה גם בין הראשונים שהשתמשו בהרדמה בזמן הניתוחים ללקוחותיו, נשים לבנות ממעמד הביניים.

סימס פיתח מספר טכניקות חדשות לניתוח קיסרי, כולל שימוש במכשיר הניתוח הראשון שנועד לניתוח קיסרי. הוא גם פיתח טכניקות חדשות לטיפול בבעיות גינקולוגיות אחרות, כגון דלקת רירית הרחם ושלפוחית השתן. עבודתו של סימס עזרה לשפר את בריאותן של נשים רבות ברחבי העולם.

סימס נפטר ב-1883 בגיל 70. הוא נחשב לאחד הרופאים החשובים ביותר בהיסטוריה של הגינקולוגיה. עבודתו תרמה רבות להתפתחות הענף והיא ממשיכה להשפיע על רופאים ברחבי העולם גם כיום.

זמן רב לאחר פטירתו עדיין זכה לכבוד רב. רק יותר ממאה שנים אחר כך החלה עבודתו של סימס לעורר מחלוקת. מצד אחד, הניסויים שביצע על שפחות צעירות נשמעים כיום מזעזעים. ומצד שני, עבודתו המדעית תרמה רבות להתפתחות הגינקולוגיה, והוא נחשב על ידי רבים לאבי הגינקולוגיה המודרנית.

== ביקורת על פועלו וביטול ההנצחה ==
בשנת 1934 הוצב בסנטרל פארק פסל בדמותו של סימס, עם לוחית המהללת את ההישגים הנפלאים שלו בתחומי בריאות הנשים. בשנת 2018 הפסל הוסר. בחודש ינואר 2018, ועדה עירונית שבחנה את המונומנטים השנויים במחלוקת בעיר ניו יורק המליצה שפסלו של סימס יועתק למקום אחר. בהתאם להמלצה, הוסר פסלו מהסנטרל פארק, והועבר לבית הקברות בברוקלין, שבו הוא קבור.
 

באותה שנה, 2018, החליטה האגודה האמריקאית לגינקולוגיה וחקר האיבריים (ACOG) לשנות את שם פרס סימס ל"פרס המצוינות בגינקולוגיה". שינוי השם היה תגובה לביקורת על עבודתו של סימס עם שפחות שחורות ללא הרדמה.

הטיעונים לזכותו של סימס הם שהוא נהג בהתאם לרוח התקופה, בה עבדים בארצות הברית לא נחשבו כבני אדם, ושההיסטוריה אכן מלאה במקרים כאלה ואחרים של פגיעה בזכויות אדם לצורך המדע.

== ראו גם ==
* ניסוי העגבת בטסקיגי

== קישורים חיצוניים==

* [https://www.ncbi.nlm.nih.gov/pmc/articles/PMC2563360/ האתיקה הרפואית של ד"ר ג'יי מריון סימס: מבט חדש על התיעוד ההיסטורי], הז'ורנל לאתיקה רפואית, יוני 2006 
* 

== הערות שוליים ==

קטגוריה:אמריקאים שנפטרו ב-1883
קטגוריה:אמריקאים שנולדו ב-1813
קטגוריה:ניסויים מדעיים מעוררי התנגדות
קטגוריה:ארצות הברית: בריאות ורפואה
קטגוריה:אתיקה רפואית
קטגוריה:ארצות הברית: פגיעה בזכויות האדם
סימס
עכשיו כולם ביחד (שיר)

"עכשיו כולם ביחד" הוא סינגל שהוקלט על ידי הזמרת הישראלית אילנית. את השיר הוציאה בשנת 1985 לאור חברת התקליטים הד ארצי, והוא נכלל כרצועה השנייה וכשיר הנושא של אלבום האוסף החמישי של הזמרת, עכשיו כולם ביחד.

== על השיר ==
"עכשיו כולם ביחד" נכתב והולחן על ידי אהוד מנור וקובי אשרת, שגם הפיק אותו. לצד השירים הישנים שנכללו באוסף עכשיו כולם ביחד, הוציאה אילנית גם כמה שירים חדשים. "עכשיו כולם ביחד" נמנה ביניהם. הוא זכה להצלחה גבוהה במצעד הפזמונים השבועי של רשת ג', כשבשיאו דורג במקום הרביעי. כמו כן, במצעד השבועי של גלי צה"ל הגיע השיר בשיאו למקום הרביעי.

== מיקומי שיא ==

==קישורים חיצוניים==

== הערות שוליים ==

קטגוריה:שירי 1985
קטגוריה:סינגלים מ-1985
קטגוריה:שירי אילנית
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי קובי אשרת
קטגוריה:סינגלים בהוצאת הד ארצי
חלק בעולם

"חלק בעולם" הוא סינגל שהוקלט על ידי הזמרת הישראלית אילנית. את השיר הוציאה לאור בדצמבר 1985 לאור חברת התקליטים CBS ישראל, והוא נכלל כרצועה הרביעית של אלבום האולפן ה-18 של הזמרת, סרט בשחור לבן., שיצא שנתיים מאוחר יותר.

== על השיר ==
"חלק בעולם" נכתב רחל שפירא והולחן על ידי קובי אשרת, שגם עיבד והפיק מוזיקלית. היה תקליט השדרים הראשון שהוקלט לאלבום האולפן החדש של אילנית, סרט בשחור לבן, שיצא ב-1987. השיר זכה להצלחה במצעד הפזמונים השבועי של רשת ג', כשבשיאו דורג במקום החמישי. כמו כן, במצעד השבועי של גלי צה"ל הגיע השיר בשיאו למקום הרביעי.

== מיקומי שיא ==

==קישורים חיצוניים==

== הערות שוליים ==

קטגוריה:שירי 1985
קטגוריה:סינגלים מ-1985
קטגוריה:שירי אילנית
קטגוריה:שירים בעברית
קטגוריה:שירים שנכתבו על ידי רחל שפירא
קטגוריה:שירים שהולחנו על ידי קובי אשרת
קטגוריה:סינגלים בהוצאת NMC יונייטד אנטרטיינמנט
הנחמה היחידה

"הנחמה היחידה" הוא סינגל שהוקלט על ידי הזמרת הישראלית אילנית בהשתתפות הצמד המוזיקלי הדודאים. את השיר הוציאה באוקטובר 1986 לאור חברת התקליטים הד ארצי, כסינגל שלא מתוך אלבום אולפן.

== על השיר ==
"הנחמה היחידה" נכתב והולחן על ידי אסתר ניצב ויאיר רוזנבלום, שגם הפיק אותו. זהו אחד משיתופי הפעולה הבודדים של אילנית בקריירה המוזיקלית שלה לאחר תקופת אילן ואילנית. הוא זכה להצלחה גבוהה במצעד הפזמונים השבועי של רשת ג', כשבשיאו דורג במקום העשירי. כמו כן, במצעד השבועי של גלי צה"ל הגיע השיר בשיאו למקום ה-18.

== מיקומי שיא ==

== הערות שוליים ==

קטגוריה:שירי 1986
קטגוריה:סינגלים מ-1986
קטגוריה:שירי אילנית
קטגוריה:שירי הדודאים
קטגוריה:שירים בעברית
קטגוריה:שירים שהולחנו על ידי יאיר רוזנבלום
קטגוריה:שירים על תקווה
קטגוריה:שירים על עצים
קטגוריה:סינגלים בהוצאת הד ארצי
שרה קניג

שרה קניג (באנגלית: Sarah Koenig; נולדה ב-9 ביולי 1969) היא עיתונאית יהודייה אמריקאית,<ref></ref> שדרנית רדיו, מפיקה לשעבר של תוכנית הטלוויזיה והרדיו This American Life, והמנחה והמפיקה בפועל של הפודקאסט Serial.<ref></ref>

== ביוגרפיה ==
קניג נולדה בעיר ניו יורק,<ref name="Janssen2016"></ref> לג'וליאן קניג ולאשתו השנייה, מריה אקהארט. אביה היה קופירייטר. אמה נולדה בטנזניה.<ref></ref> לאחר גירושיהם של הוריה, אמה של שרה נישאה לסופר פיטר מתיסן. קניג למדה באקדמיית קונקורד בקונקורד, מסצ'וסטס. קניג סיימה את לימודיה באוניברסיטת שיקגו בשנת 1990 עם תואר ראשון באמנויות, עם התמחות במדעי המדינה. היא למדה, באוניברסיטת קולומביה, לתואר שני בהיסטוריה של רוסיה, אך עזבה לאחר שבועיים.<ref></ref>

== קריירה ==
לאחר שסיימה את לימודיה בקולג' החלה קניג לעבוד ככתבת ב'איסט המפטון סטאר'.<ref></ref> אחר כך עבדה ברוסיה ככתבת בחדשות ABC ואחר כך ב"ניו יורק טיימס". היא הייתה כתבת פוליטיקה ב'קונקורד מוניטור' ועבור הבולטימור סאן'.<ref name="OFF"></ref>

קניג החלה לעבוד כמפיקה עבור This American Life בינואר 2004. היא הפיקה את הפרק "Habeas Schmabeas" של This American Life,שזכה בפרס פיבודי לשנת 2006.

ב-2013, היא החלה לעבוד על פודקאסט, ספין-אוף של תוכנית הרדיו This American Life, בשם <i id="mwRg">Serial</i>, הפודקאסט עלה לראשונה באוקטובר 2014. באפריל 2015 זכה הפודקאסט בפרס פיבודי.<ref></ref>

== הכרה ==
ב-2015 נבחרה קניג להיות אחת מ"מאה האנשים המשפיעים ביותר" של מגזין TIME.<ref></ref> באותה שנה נבחרה גם לאחת מחמישים היהודים המשפיעים בארצות הברית, על ידי הפורוורד.<ref></ref>

== חיים אישיים ==
קניג מתגוררת בסטייט קולג', פנסילבניה, עם בן זוגה, בן שרייר, פרופסור חבר ללימודי יהדות ואנגלית בפן סטייט,<ref name=":1"></ref> ושני ילדיהם.

== קישורים חיצוניים ==

* 

== הערות שוליים ==

קטגוריה:נשים אמריקאיות במאה ה-21
קטגוריה:בוגרות אוניברסיטת שיקגו
קטגוריה:בוגרי אוניברסיטת שיקגו
קטגוריה:מגישי פודקאסטים אמריקאים
קטגוריה:מגישות פודקאסטים אמריקאיות
קטגוריה:זוכי פרס פיבודי
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:עיתונאים יהודים אמריקאים
קטגוריה:אמריקאיות שנולדו ב-1969
קטגוריה:אמריקאים שנולדו ב-1969
אורוש קאביץ'

אורוש קאביץ (בסרבית: Урош Кабић; נולד ב-1 בינואר 2004 בנובי סאד שבסרביה ומונטנגרו) הוא כדורגלן סרבי המשחק בעמדת קשר הכנף בקבוצת הכוכב האדום בלגרד מליגת העל הסרבית.

== קריירת מועדונים ==
קאביץ' גדל במחלקת הנוער של וויבודינה נובי סאד. הוא ערך 44 הופעות ליגה במדי הקבוצה הבוגרת של המועדון במסגרת ליגת העל הסרבית, בהן הבקיע שני שערים.

ב-23 ביולי 2023 חתם על חוזה לארבע שנים בקבוצת הכוכב האדום בלגרד מליגת העל הסרבית.

== קישורים חיצוניים ==

קטגוריה:כדורגלנים סרבים
קטגוריה:קשרי כדורגל סרבים
קטגוריה:כדורגלני וויבודינה נובי סאד
קטגוריה:כדורגלני הכוכב האדום בלגרד
קטגוריה:סרבים שנולדו ב-2004
סיגליות (שיר של אילן ואילנית)

"סיגליות" הוא סינגל שהוקלט על ידי הצמד המוזיקלי הישראלי אילן ואילנית. את השיר הוציאה לאור בשנת 1968 חברת התקליטים התקליט חיפה, והוא נכלל כרצועה ה-11 באלבום האולפן השני של הצמד, יחד לתמיד. נכתב והולחן על ידי גלעד בן ש"ך ועמליה רוזן, ועובד על ידי דוד קריבושי. הוא זכה להצלחה במצעד השבועי של גלי צה"ל, והגיע בשיאו למקום העשירי. בסך הכל צעד במצעד שבועיים רצופים.

== מיקומי שיא ==

== הערות שוליים ==

קטגוריה:שירי 1968
קטגוריה:סינגלים מ-1968
קטגוריה:שירי אילן ואילנית
קטגוריה:שירים בעברית
קטגוריה:שירים שנכתבו על ידי גלעד בן ש"ך
קטגוריה:שירים על פרחים
קטגוריה:סינגלים בהוצאת התקליט חיפה
עכשיו אני יודע

"עכשיו אני יודע" הוא סינגל שהוקלט על ידי הזמר הישראלי שלמה ארצי בהשתתפות הזמרת אילנית. את השיר הוציאה לאור בשנת 1973 חברת התקליטים הד ארצי כסינגל שלא מתוך אלבום אולפן.

== על השיר ==
"עכשיו אני יודע" נכתב והולחן על ידי אהוד מנור וצביקה פיק בהתאמה. זהו שיתוף פעולה בין "זמר השנה" ארצי, "זמרת השנה" אילנית, "פזמונאי השנה" מנור ו"מלחין השנה" פיק. ב-26 בנובמבר 1973 נכנס השיר למצעד הפזמונים השבועי של רשת ג' במקום התשיעי. ב-24 בדצמבר עלה למקום השלישי – המיקום הגבוה ביותר אליו הגיע – שם שהה שבוע אחד בלבד. לבסוף, ב-28 בינואר 1974 יצא השיר מהדירוג, לאחר תשעה שבועות צעידה רצופה.

== מיקומי שיא ==

==קישורים חיצוניים==

== הערות שוליים ==

קטגוריה:שירי 1973
קטגוריה:סינגלים מ-1973
קטגוריה:שירי אילנית
קטגוריה:שירי שלמה ארצי
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי צביקה פיק
קטגוריה:שירים שהופקו על ידי צביקה פיק
קטגוריה:סינגלים בהוצאת הד ארצי
דיאנה אוונס

דיאנה אוונס או דיאנה אומו אוונס (באנגלית:Diana Evans נולדה ב-1971) היא סופרת ועיתונאית בריטית.

==ביוגרפיה==
===ילדות וצעירות===
דיאנה אוונס נולדה ב-1971 בניזדן, בצפון-מערב לונדון כילדה תאומה במשפחה רבת ילדים של אב אנגלי יליד יורקשייר ואם ילידת ניגריה. היא בילתה חלק מילדותה בלאגוס, בירת ניגריה, אולם חיה ופעלה רוב שנותיה בלונדון.
היא למדה לימודי תקשורת באוניברסיטת סאסקס. בשנות העשרים לחייה שכלה את אחותה התאומה פולה ששמה קץ לחייה, אירוע טראומתי שהשפיעה על כתיבת הרומן הראשון שלה. הייתה זמן מה רקדנית בלהקת משאנגו בברייטון, אחר כך עיתונאית. כתבה סיפורים ומאמרי בקורת ספרות בעיתונים וכתבי העת "מרי קלר, אינדפנדנט, אובזרבר, The Telegraph, The Source ';
טיים אאוט לונדון, The Stage, הרפרס בזאר. פרסמה ראיוניות עם אישים כמו לורן היל, מאיה אנג'לו ומריה קארי. סיימה בהמשך תואר שני בכתיבה יצירתית באוניברסיטת מזרח אנגליה.

===הקריירה הספרותית===
הרומן הראשון שלה 26av המתאר מעבר מנעורים לבגרות התקבל בשבחים על ידי המבקרים
ב-2022 הייתה סופרת אורחת בפאסה פורטה בארצות הברית.
ספרה "אנשים רגילים" מספר על חייהם של שני זוגות שחורים בדרום לונדון, בני תקופתו של הנשיא ברק אובמה.
ב-2021 פרסמה אוונס את הרומן הרביעי שלה A House for Alice (בית לאליס), ספר שיש בו לראשונה הדים של אירוע השרפה במגדל גרנפל.
בזכות יצירה זו הייתה הסופרת פעם שנייה מועמדת לפרס אורוול לספרות יפה פוליטית.

==הוקרה==
*2005 - הייתה הכלה הראשונה של הפרס אורנג' לסופרים חדשים - עבור רומן הביכורים שלה, "26a".
*2005 - פרס בטי טראסק של איגוד הסופרים - עבור הרומן "26a"
*2005 - הייתה מועמדת לפרס העיתון גארדיאן עיבור הספר הראשון
*2005 - מועמדת לפרס וייטברד בקטגוריה "רומן ראשון"
*2019 - מועמדת בשלב הגמר לפרס הנשים לספרות יפה - עבור הספר Ordinary People
*2019 - South Bank Sky Arts Award לספרות - עבור Ordinary People
*2019 - פרס באלייס לספורת מאת נשים
*2020 - חברה באגודה המלכותית לספרות

==ספרים==
*2005 - 26a
*The Wonder 2009
*2018 Ordinary People
*2023 - A House for Alice

==קישורים חיצוניים==

*
*[https://www.bookbrowse.com/biographies/index.cfm/author_number/1216/diana-evans ביוגרפיה קצרה באתר bookbrowse]
*[https://www.theguardian.com/books/2018/mar/19/diana-evans-interview-ordinary-people ראיון עם הסופרת ב"גארדיאן" מרץ 2018]
*[https://www.theguardian.com/profile/diana-evans The Guardian may 2019 Books that made me]

==הערות שוליים==

קטגוריה:ילידות 1971
קטגוריה:סופרות אנגליות
קטגוריה:עיתונאים אנגלים
קטגוריה:עיתונאיות בריטיות
קטגוריה:מבקרות ספרות בריטיות
קטגוריה:אנגלים ממוצא ניגרי
קטגוריה:לונדון: אישים
למלם היילו

למלם היילו (באנגלית: Lemlem Hailu; נולדה ב-21 במאי 2001) היא אתלטית אתיופית, אלופת העולם באולם (בלגרד 2022) בריצת 3000 מטר.

== קריירה ==
היילו נולדה וגדלה באתיופיה.

=== 2019 ===
באליפות העולם שנערכה בחודש אוקטובר בדוחה שבקטר סיימה היילו במקום 18 בריצת 1500 מטר בתוצאה של 4:16.56 דקות.

=== 2021 ===
באולימפיאדת טוקיו שנערכה בחודש אוגוסט בטוקיו שביפן סיימה היילו במקום 18 בריצת 1500 מטר בתוצאה של 4:03.76 דקות.

=== 2022 ===
==== אלופת העולם באולם בריצת 3000 מטר ====
באליפות העולם באולם שנערכה בחודש מרץ בבלגרד שבסרביה זכתה היילו במדליית זהב בריצת 3000 מטר בתוצאה של 8:41.82 דקות, לפני אל פורייר סנט פייר מארצות הברית (8:42.04 דקות) ואג'גייהו טייה מאתיופיה (8:42.23 דקות).

== שיאים אישיים ==
;אצטדיון
* ריצת 1500 מטר: 4:00.32 דקות (2022)
* ריצת 3000 מטר: 8:29.43 דקות (2023)
* ריצת 5000 מטר: 14:34.53 דקות (2023)
* ריצת 10,000 מטר: 29:59.15 דקות (2023)

;אולם
* ריצת 1500 מטר: 4:01.57 דקות (2020)
* ריצת 3000 מטר: 8:29.28 דקות (2021)

== קישורים חיצוניים ==

קטגוריה:אתלטיות אתיופיות
קטגוריה:אתלטיות באולימפיאדת טוקיו (2020)
קטגוריה:רצות 1500 מטר
קטגוריה:רצות 5000 מטר
קטגוריה:רצות למרחקים בינוניים
קטגוריה:רצות למרחקים ארוכים
קטגוריה:אלופות עולם באתלטיקה
קטגוריה:רצות 3000 מטר
קטגוריה:ילידות 2001
משאק אליה

משאק אליה לינה (נולד ב-6 באוגוסט 1997) הוא כדורגלן קונגולזי המשחק בעמדת החלוץ במועדון השווייצרי יאנג בויז ברן ובנבחרת הרפובליקה הדמוקרטית של קונגו.

== קריירה ==
ב-2019, הוכרז כי אליה יחתום בקבוצת ליגת העל הבלגית אנדרלכט. עם זאת, הוא נעלם ונטען כי שיקר לגבי שנת הלידה שלו, מה שהוביל להשעיה של 12 חודשים על ידי התאחדות הכדורגל של קונגו.<ref></ref> בפברואר 2020, פיפ"א "אישרה באופן זמני" לאליה לשחק שוב והוא חתם בקבוצת ליגת העל השווייצרית יאנג בויז.

== נבחרת לאומית ==
אליה ערך את הופעת הבכורה שלו בנבחרת הבוגרת של הרפובליקה הדמוקרטית של קונגו ב-10 בינואר 2016, במשחק ידידות נגד נבחרת רואנדה. הוא כבש את שערו הראשון בנבחרת ב-17 בינואר 2016, נגד נבחרת אתיופיה. אליה אף זכה עם הנבחרת באליפות האומות האפריקאיות ב-2016, וזכה בתואר השחקן המצטיין של הטורניר. הוא כבש ארבעה שערים בטורניר, כולל צמד בגמר נגד נבחרת מאלי.

נכלל בסגל נבחרת הרפובליקה הדמוקרטית של קונגו לטורניר גביע אפריקה לאומות 2023.

==קישורים חיצוניים==

== הערות שוליים ==

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: חלוצי כדורגל
קטגוריה:קינשאסה: כדורגלנים
קטגוריה:כדורגלני מזמבה
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2023
קטגוריה:כדורגלני יאנג בויז ברן
קטגוריה:אישים מהרפובליקה הדמוקרטית של קונגו שנולדו ב-1997
ג'קלין צ'פקואץ'

ג'קלין צ'פקואץ (באנגלית: Jackline Chepkoech; נולדה ב-3 באוקטובר 2003) היא אתלטית קנייתית, אלופת העולם עד גיל 20 (ניירובי 2021) בריצת 3000 מטר מכשולים.

== קריירה ==
צ'פקואץ' נולדה וגדלה בקניה.

=== 2021 ===
==== אלופת העולם עד גיל 20 ====
באליפות העולם עד גיל 20 שנערכה בחודש אוגוסט בניירובי שבקניה זכתה צ'פקואץ' במדליית זהב בריצת 3000 מטר מכשולים בשיא אישי חדש של 9:27.40 דקות.

== שיאים אישיים ==
;אצטדיון
* ריצת 3000 מטר מכשולים: 8:57.35 דקות (2023)

== קישורים חיצוניים ==

קטגוריה:אתלטיות קנייתיות
קטגוריה:רצות 3000 מטר מכשולים
קטגוריה:ילידות 2003
אחיי גיבורי התהילה

"אחיי גיבורי התהילה" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1973 חברת התקליטים התקליט חיפה, והוא נכלל כרצועה השנייה באלבום אילנית.

== על השיר ==
"אחיי גיבורי התהילה" נמנה בין שירי חג החנוכה, ומופיעים בו כל בני מתתיהו הכהן. אולם העלילה נכתבה בתקופת מלחמת יום הכיפורים. המחבר, דודו ברק, חשף כי את השיר כתב לזכר סרן חיים חוצב, שנפל באותו אירוע. ההשראה לשיר באה מהספר "אחי גיבורי התהילה", שעלילתו מתרחשת סביב מרד החשמונאים. גם עדנה לב הקליטה גרסה משלה לשיר. "אחיי גיבורי התהילה" הגיע בשיאו למקום העשירי במצעד הפזמונים השבועי של הגל הקל.

== מיקומי שיא ==

== הערות שוליים ==

קטגוריה:שירי 1973
קטגוריה:סינגלים מ-1973
קטגוריה:שירי אילנית
קטגוריה:שירים בעברית
קטגוריה:שירים שנכתבו על ידי דודו ברק
קטגוריה:שירים שהולחנו על ידי שייקה פייקוב
קטגוריה:שירי זיכרון חללי מערכות ישראל
קטגוריה:שירי מלחמת יום הכיפורים
קטגוריה:שירים על אחים
קטגוריה:סינגלים בהוצאת התקליט חיפה
אין מקום בחוף

"אין מקום בחוף" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1973 חברת התקליטים התקליט חיפה, והוא נכלל כרצועה העשירית באלבום אילנית.

== על השיר ==
"אין מקום בחוף" נכתב והולחן על ידי אהוד מנור ודני מסנג בהתאמה, ועובד על ידי אלברט פיאמנטה. ב-20 באוגוסט 1973 נכנס השיר למצעד הפזמונים השבועי של רשת ג' במקום ה-17. ב-1 באוקטובר עלה למקום השני – המיקום הגבוה ביותר אליו הגיע – שם שהה שבוע אחד בלבד. לבסוף, ב-3 בדצמבר יצא השיר מהדירוג, לאחר עשרה שבועות צעידה רצופה.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1973
קטגוריה:סינגלים מ-1973
קטגוריה:שירי אילנית
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים על אוקיינוסים וימים
קטגוריה:סינגלים בהוצאת התקליט חיפה
הדי שניידר

הדי (הדוויג) שניידר (בהונגרית: Schneider Hédy; בודפשט, 21 בספטמבר 1920 <span>–</span> מאסטריכט<span>, 8 ביולי</span> 1992<span>)</span> הייתה פסנתרנית יהודייה-הונגרייה זוכת פרס פרנץ ליסט (הפרס הממלכתי הגבוה ביותר בתחום המוזיקה, שמוענק על ידי הרפובליקה של הונגריה). 

== קורות חייה ==
הדי שניידר נולדה במשפחה יהודית כבתם של ינה שניידר, עובד דפוס (1885–1951) ושל אנה בראון, רוקמת.<ref></ref> ביוזמת אמה, היא לקחה שיעורי פסנתר מגיל שש אצל מרגיט באלינט, שזיהתה מהר את הכישרון הגדול של תלמידתה.

באקדמיה למוזיקה ע"ש פרנץ ליסט למדה בין היתר אצל שני המאסטרים הגדולים לאו ויינר ולאיוש הרנאדי (במקור היימליך). העיתון "אוישאג" כתב עליה כך במרץ 1938:
 

בשל יהדותה והחוקים ה(אנטי)יהודיים כמו החוק היהודי השני והחוק היהודי השלישי לא יכלה להופיע אחרי 1939 בפני קהל שכלל גם לא יהודים, אלא רק באירועי מוזיקה במסגרת הפעילות האמנותית של אומיקה - ההתאחדות הלאומית היהודית-הונגרית לחינוך<nowiki/> בעיקר בתיאטרון גולדמארק, רק בפני קהל יהודי.

הקריירה שלה יצאה לדרך למעשה רק אחרי מלחמת העולם השנייה לאחר שזכתה בפרס הראשון בתחרות הבינלאומית לכינור ופסנתר מרגריט לונג-ז'אק טיבו בפריז ב-1946. היא הופיעה בסיבובי הופעות זרים רבים וקצרה הצלחה בעיקר עם הטכניקה המבריקה והידע הגדול שלה בסגנונות. היא נתנה את הקונצרט הראשון שלה בבודפשט רק בדצמבר 1946,<ref></ref> ומשנות ה-50 נתנה קונצרטים רבים ונשמעה בקביעות ברדיו ההונגרי. ב-1954, חברת התקליטים הונגרוטון (חברת התקליטים הוותיקה ביותר בהונגריה) הקליטה את הרפסודיות של ליסט בביצועה.<ref></ref>

להדי שניידר הייתה ידידות קרובה עם הפסנתרנית אנני פישר (יהודייה-הונגרייה גם היא). ב-1956 עזבה את הונגריה עם בעלה והתיישבה בהולנד.<ref></ref> שם לימדה בקונסרבטוריון מאסטריכט. בעלה היה הכנר טיבור ברקוביץ'. הם התחתנו מייד אחרי המלחמה.

== פרסים ==

* הפרס הגדול מרגריט לונג-ז'אק טיבו בפריז ב-1946

* פרס פרנץ ליסט (1953

== לקריאה נוספת ==

* [https://www.geni.com/people/H%C3%A9dy-Schneider/358916985170011863 הדי שניידר ב–geni.com]
* [http://archivum.omike.hu/omike/muveszek/schneider-hedvig-hedy/547 הדי שניידר] בעמוד של אומיקה - ההתאחדות הלאומית היהודית-הונגרית לחינוך
* [https://adtplus.arcanum.hu/hu/view/Muzsika_1992/?query=%22Schneider%20H%C3%A9dy%22&pg=443&layout=s נפרדים] לזכרה של הדי שניידר (1 בספטמבר 1992) כתב העת מוזיקה, כרך 35, מספר 9
== קישורים חיצוניים ==

* [https://www.youtube.com/watch?v=Zd18Ss-EPZw Long Jacques Thibaud Competition /1946/] YouTube

== הערות שוליים ==

קטגוריה:פסנתרנים יהודים הונגרים
קטגוריה:פסנתרניות יהודיות
קטגוריה:בוגרות האקדמיה למוזיקה ע"ש פרנץ ליסט
קטגוריה:משתתפי פעילות האומנות אומיקה
קטגוריה:ניצולי השואה
קטגוריה:פסנתרנים הונגרים
קטגוריה:ניצולות השואה
קטגוריה:בודפשט: אישים
קטגוריה:יהדות בודפשט
קטגוריה:מהגרים מהונגריה
קטגוריה:ילידות 1920
קטגוריה:נפטרות ב-1992
קטגוריה:הונגרים שנולדו ב-1920
קטגוריה:הונגרים שנפטרו ב-1992
כי הנני בא

"כי הנני בא" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1974 חברת התקליטים התקליט חיפה, והוא נכלל כרצועה השמינית באלבום אילנית.

== על השיר ==
"כי הנני בא" נכתב והולחן על ידי פנחס שדה ודני גרנות בהתאמה. ב-1 ביולי 1974 נכנס השיר למצעד הפזמונים השבועי של רשת ג' במקום ה-17. ב-26 באוגוסט עלה למקום השני – המיקום הגבוה ביותר אליו הגיע – שם שהה שבוע אחד בלבד. לבסוף, ב-14 באוקטובר יצא השיר מהדירוג, לאחר שבעה שבועות צעידה רצופה.

== מיקומי שיא ==

== הערות שוליים ==

קטגוריה:שירי 1974
קטגוריה:סינגלים מ-1974
קטגוריה:שירי אילנית
קטגוריה:שירים בעברית
קטגוריה:סינגלים בהוצאת התקליט חיפה
Chaque matin la joie du monde

"Chaque matin la joie du monde" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1974 חברת התקליטים פולידור רקורדס כתקליטור בגרמניה ובצרפת. "Chaque matin la joie du monde" נכתב על ידי ז'אק למייטרי והולחן על ידי ז'אן פסטינסי, והוא מושר בשפה הצרפתית. הוא יצא במקביל לפרסומי הסינגלים הראשונים מתוך האלבום שירו שיר לשמש. הופק עבורו וידאו קליפ ייחודי, המציג את אילנית מבצעת אותו באחת מהופעותיה בצרפת. בשיאו הגיע למקום התשיעי במצעד הפזמונים הבין-לאומי של קול ישראל.

== מיקומי שיא ==

== הערות שוליים ==

קטגוריה:שירי 1974
קטגוריה:סינגלים מ-1974
קטגוריה:שירי אילנית
קטגוריה:שירים בצרפתית
קטגוריה:סינגלים בהוצאת פולידור רקורדס
כשיבוא שלום לארץ

"כשיבוא שלום לארץ" הוא סינגל שהוקלט על ידי הזמרת הישראלית אילנית בהשתתפות הזמר יגאל בשן. את השיר הוציאה לאור בשנת 1974 חברת התקליטים הד ארצי עבור מצעד הפזמונים השנתי של גלי צה"ל.

== על השיר ==
"כשיבוא שלום לארץ" נכתב והולחן על ידי אהוד מנור וקובי אשרת בהתאמה. הוצאתו באה ברוח סיום מלחמת יום הכיפורים, שגבתה מספר רב של קורבנות וחללים. בשיר מתוארים דברים שיחדלו מקיומם ודברים חדשים שיתחילו להתרחש עם הגעת השלום לישראל. הוא נחל הצלחה אדירה במצעד הפזמונים השבועי של גלי צה"ל, ואף בשיאו דורג במשך ארבעה שבועות רצופים במקום הראשון. גם במצעד הפזמונים של הגל הקל הגיע למקום העשירי.

== מיקומי שיא ==

==קישורים חיצוניים==

== הערות שוליים ==

קטגוריה:שירי 1974
קטגוריה:סינגלים מ-1974
קטגוריה:שירי אילנית
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי קובי אשרת
קטגוריה:שירי שלום
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הד ארצי
שלום (שיר של אילנית)

"שלום" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1974 חברת התקליטים הד ארצי, והוא נכלל כרצועה השישית באלבומה השמיני של הזמרת, שירו שיר לשמש.

== על השיר ==
"שלום" נכתב והולחן על ידי זרובבלה ששונקין ומשה וילנסקי, והופק על ידי אלדד שרים. ב-23 בינואר 1975 נכנס לראשונה למצעד הפזמונים השבועי של גלי צה"ל במקום ה-15. ב-20 במרץ עלה למקום הראשון, שם שהה שבוע אחד בלבד. לבסוף, ב-1 במאי יצא מהדירוג השבועי לאחר שלושה-עשר שבועות צעידה רצופה.

== מיקומי שיא ==

==קישורים חיצוניים==

== הערות שוליים ==

קטגוריה:שירי 1974
קטגוריה:סינגלים מ-1974
קטגוריה:שירי אילנית
קטגוריה:שירים בעברית
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הד ארצי
רק בינתיים

"רק בינתיים" הוא סינגל שהוקלט על ידי הזמרת הישראלית אילנית. את השיר הוציאה במרץ 1987 לאור חברת התקליטים CBS ישראל, והוא נכלל כרצועה השישית באלבום האולפן ה-18 של הזמרת, סרט בשחור לבן.

== על השיר ==
"רק בינתיים" נכתב על ידי יורם טהרלב, והולחן על ידי נורית הירש, עובד והופק מוזיקלית על ידי קובי אשרת. זו הייתה הפעם הראשונה בה יורם טהרלב כתב שיר לאילנית. השיר זכה להצלחה במצעד הפזמונים השבועי של רשת ג', כשבשיאו דורג במקום החמישי. במצעד סוף השנה של התחנה דורג במקום ה-44. כמו כן, במצעד של גלי צה"ל הגיע למקום ה-12.

== מיקומי שיא ==

==קישורים חיצוניים==

== הערות שוליים ==

קטגוריה:שירי 1987
קטגוריה:סינגלים מ-1987
קטגוריה:שירי אילנית
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי נורית הירש
קטגוריה:שירים על זמן
קטגוריה:סינגלים בהוצאת NMC יונייטד אנטרטיינמנט
חגי גילן

חגי גילן (גלוסקינוס) הוא איש מערכת הביטחון הישראלית, שירת כראש אגף אגף קיסריה במוסד למודיעין ולתפקידים מיוחדים.

==ביוגרפיה==
גילן למד בישיבת אור עציון ובישיבת מרכז הרב. עם גיוסו לצה"ל התנדב גילן לשייטת 13 בה שירת כלוחם וכמפקד במשך ארבע שנים. לאחר מכן למוסד למודיעין ולתפקידים מיוחדים ושירת בו במגוון תפקידי מטה ופיקוד במשך כ-25 שנים. בתפקידו האחרון שימש כראש אגף קיסריה.

בעל תואר במשפטים.

==הערות שוליים==

קטגוריה:ראשי אגף קיסריה במוסד
קטגוריה:לוחמי שייטת 13
קטגוריה:בוגרי ישיבת אור עציון
קטגוריה:בוגרי ישיבת מרכז הרב
קטגוריה:ישראלים שנולדו במאה ה-20
ג׳וליה דראגוני

ג׳וליה דראגוני (נולדה ב-7 בנובמבר 2006) היא שחקנית כדורגל איטלקייה המשחקת בעמדת הקשר בנבחרת איטליה ובקבוצת ברצלונה.

== קריירה ==
=== נעורייה ותחילת דרכה ===
דראגוני נולדה במילאנו, איטליה. היא החלה לשחק כדורגל בגיל 4 במועדון פרנקו סקאריוני.<ref></ref>

היא הצטרפה לאקדמיית הכדורגל פרו ססטו, המעורבת לבנים ובנות, ב-2015 ושחקה באקדמיה עד 2019.<ref></ref>

דראגוני הצטרפה לקבוצת הנוער של אינטר מילאנו ב-2020.

על אף שהייתה רק בת 14, דראגוני שחקה בקבוצת הנערות עד גיל 19.

=== אינטר מילאנו (2023–2022) ===
דראגוני ערכה את הופעת הבכורה שלה בקבוצה הבוגרת של אינטר ב-20 בנובמבר 2022, כשהיא בת 16 בלבד, כשנכנסה כמחליפה בדקה ה-74 במשחק הליגה נגד פיורנטינה.

היא הייתה לשחקנית הצעירה ביותר שמשתתפת בסריה א מאז שהפכה לליגה מקצוענית.

היא ערכה עוד 3 הופעות בקבוצה הבוגרת של אינטר ב-2022.

=== ברצלונה (2023 –) ===
ב-31 בינואר 2023 חתמה דרגוני על חוזה לשנתיים וחצי בקבוצת ברצלונה.

היא הצטרפה תחילה ללה מאסייה והייתה לאישה הראשונה שאינה ספרדייה שחותמת שם.<ref></ref>

היא ערכה כ-10 הופעות בקבוצת המילואים של ברצלונה, כבשה 4 שערים וסייעה להן לסיים במקום הראשון בטבלה.<ref></ref>

דראגוני הייתה בסגל של ברצלונה לליגת האלופות אך לא שותפה באף משחק.<ref></ref>

=== נבחרת איטליה ===
דראגוני ייצגה את נבחרת איטליה בגילאים מוקדמים לנערות עד גילאי 16, 17 ו-19.

במרץ 2023 היא זומנה לסגל הנבחרת הבוגרת למשחק ידידות מול נבחרת קולומביה.

היא נכללה בסגל הנבחרת לגביע העולם ב-2023.<ref></ref>

דראגוני ערכה את הופעת הבכורה שלה במונדיאל ב-24 ביולי 2023 בניצחון 1-0 על נבחרת ארגנטינה.<ref></ref>

==קישורים חיצוניים==

== הערות שוליים ==

קטגוריה:כדורגלניות ברצלונה
קטגוריה:כדורגלני ברצלונה
קטגוריה:כדורגלניות איטלקיות
קטגוריה:קשריות כדורגל איטלקיות
קטגוריה:קשרי כדורגל איטלקים
קטגוריה:ילידות 2006
קטגוריה:איטלקים שנולדו ב-2006
סבסטיאן ננאסי

אלגוט סבסטיאן ננאסי (בשוודית: Algot Sebastian Nanasi; נולד ב-16 במאי 2002) הוא כדורגלן שוודי המשחק בקבוצת מאלמה ובנבחרת שוודיה.

== קריירה ==
ננאסי החל לשחק כדורגל ב-Viby IF משם עבר לקריסטאנסטאד. בקיץ 2018, הוא עבר לקבוצת U19 של מאלמה. ב-1 ביוני 2020 ננאסי חתם על חוזהו הראשון בקבוצה ומיד הושאל לורברגס בולס, בה ערך את הופעת הבכורה שלו ב-18 ביוני 2020 בהפסד 1–2 לגטבורג.

בדצמבר 2021 האריך ננאסי את חוזהו במאלמו FF עד עונת 2025. ב-20 ביולי 2022 הושאל לקלמאר FF להמשך העונה. הוא כבש חמישה שערים ובישל שישה ב-16 הופעות ליגה בקבוצה.

ב-10 באפריל 2021 ערך הופעת בכורה בקבוצה הבוגרת של מאלמה במסגרת הליגה השוודית בניצחון 1-5 על המארבי. ב-25 בספטמבר 2021 כבש שער בכורה בקבוצה בניצחון 1–5 על אורברו.

ננאסי ערך את הופעת הבכורה שלו בנבחרת שוודיה ב-9 בינואר 2023 בניצחון 0–2 על נבחרת פינלנד.

== תארים ==
מאלמה
* אליפות שוודיה: 2021
* הגביע השוודי: 2021/2022

==קישורים חיצוניים==

קטגוריה:כדורגלנים שוודים
קטגוריה:חלוצי כדורגל שוודים
קטגוריה:קשרי כדורגל שוודים
קטגוריה:כדורגלני מאלמה
קטגוריה:כדורגלני נבחרת שוודיה
קטגוריה:שוודים שנולדו ב-2002
מבשרת ציון (עיתון)

מבשרת ציון הוא העיתון הראשון שאליעזר בן-יהודה הוציא לאור. העיתון יצא לראשונה ב-1 בינואר 1884 ונסגר בספטמבר באותה שנה. עם זאת חשיבותו ההיסטורית רבה – מטרתו הייתה לספר ליהודי הגולה על החיים בארץ ישראל ולשמש ככלי לביטוי חברי לבילויי"ם.

== היסטוריה ==
העיתון הראשון יצא בטבת תרמ"ד כ"הוספה לגיליון 11 מהחבצלת שנת הי"ד", וכלל 32 עמודים<ref></ref>.

הוא יצא כעין מוסף לעיתון חבצלת, מכיוון שבידי בן יהודה לא היה רישיון להוצאת העיתון<ref></ref>.

יוזמי הוצאת העיתון היו עסקני היישוב ישראל בלקינד, מנשה מאירוביץ, יוסף פיינברג וליאון שוורץ<ref></ref> חיים חסין ואחרים.

ארבעה הגיליונות של מבשרת ציון שפורסמו עוררו התלהבות רבה בקרב יהודים בתפוצות שראו בו אות ליישוב החדש. בעיתון קיימים כל המוטיבים של אליעזר בן-יהודה: כתיב חסר, תאריכים לחורבן הבית, ובעיקר סגנון חד ושימוש בלשון פשוטה ומדויקת.

== קישורים חיצוניים ==
* [https://www.nli.org.il/he/journals/NNL-Journals990019860450205171/NLI סריקה מלאה של ארבעת הגיליונות המלאים באתר הספרייה הלאומית]

== הערות שוליים ==
תחנת ז'בוטינסקי

תחנת ז'בוטינסקי היא אחת מהתחנות של הקו האדום ברכבת הקלה בתל אביב. מיקומה ברחוב הרצל בבת ים והיא נקרא על שם רחוב ז'בוטינסקי בבת-ים הנמצא סמוך לתחנה.

== מיקום ==
תחנת ז'בוטינסקי שוכנת במרכז העיר בת ים, ברובע צפון על פי תוכנית חלוקת הרבעים בעיר.

התחנה ממוקמת במרחק הליכה מטיילת בת ים, שדרת העצמאות ומרחוב בלפור, שלאורכו עסקים וחנויות רבות ושירות תחבורה ציבורית לכל חלקי העיר.

ב-18 באוגוסט 2023, עם השקת הקו האדום, נפתחה התחנה לשימוש ציבור הנוסעים.

== ראו גם ==
* תחבורה בבת ים

קטגוריה:בת ים: מבנים
קטגוריה:בת ים: תחבורה
קטגוריה:הנצחת זאב ז'בוטינסקי
ז'בוטינסקי
הליכת אקראי בוול סטריט

הליכת אקראי בוול סטריט (המקור באנגלית: A Random Walk Down Wall Street) הוא ספר אשר נכתב על ידי ברטון ג'י מלכיאל כלכלן מאוניברסיטת פרינסטון. הספר עוסק בנושא שוקי המניות אשר הפך את השערת ההליכה האקראית לפופולריות. מלכיאל טוען שמחירי הנכסים מראים בדרך כלל סימנים של הליכה אקראית, ולפיכך לא ניתן לעלות על ממוצעי השוק באופן עקבי. הספר מצוטט לעיתים קרובות על ידי אלה המצדדים בהשערת השוק היעיל.

בשנת 1973, השנה בה יצא לראשונה הספר, דעה זו הייתה חדשנית ורק לאחר שהספר התקבל יצאו קרנות סל מחקות מדד שונות כפי שהספר ממליץ להשקיע.

== טכניקות השקעה ==
מלכיאל בוחן כמה טכניקות השקעה פופולריות, כולל ניתוח טכני וניתוח יסודי, לאור מחקרים אקדמיים של שיטות אלו. באמצעות ניתוח מפורט, הוא מציין פגמים משמעותיים בשתי הטכניקות, ומגיע למסקנה שעבור רוב המשקיעים, ביצוע שיטות אלו יפיק תוצאות נחותות בהשוואה לאסטרטגיות פסיביות.

למלכיאל יש ביקורת דומה לגבי שיטות בחירת קרנות נאמנות המנוהלות באופן אקטיבי על סמך ביצועי העבר. הוא מצטט מחקרים המצביעים על כך שקרנות נאמנות המנוהלות באופן פעיל משתנות מאוד בשיעורי ההצלחה שלהן לאורך הטווח הארוך, ולעיתים קרובות הן בעלות ביצועים נמוכים בשנים שלאחר ההצלחות שלהן, ובכך נסוגות לכיוון הממוצע. מלכיאל מציע כי בהתחשב בהתפלגות ביצועי הקרן, לא סביר סטטיסטית שמשקיע ממוצע יבחר במקרה את אותן קרנות נאמנות בודדות אשר יצליחו לעלות על מדד הייחוס שלהן בטווח הארוך.

== קישורים חיצוניים ==
* [https://www.text.org.il/index.php?book=0611062 הליכת אקראי בוול סטריט] באתר טקסט
* 

קטגוריה:ספרים אמריקאיים
דניאלה זמיר

דניאלה זמיר (נולדה ב-1983) היא מתרגמת ספרות ישראלית עכשווית. תרגמה לאנגלית, בין השאר, יצירות של דב אלפון, שרה בלאו, הילה בלום, עדו גפן, ומיכל בן-נפתלי.
זמיר הייתה שותפה לזכייה בפרס סמי רוהר לספרות יהודית לשנת 2023 על תרגומה לרומן "חוף הים של ירושלים" מאת עדו גפן.<ref>[https://www.jta.org/2023/05/02/culture/in-a-first-sami-rohr-prize-for-jewish-literature-goes-to-hebrew-author-and-translator לראשונה, פרס Sami Rohr לספרות יהודית הוענק למחבר ותרגום בעברית - Jewish Telegraphic Agency]</ref>

== ביוגרפיה ==
דניאלה זמיר נולדה בישראל. יש לה תואר ראשון בספרות מאוניברסיטת תל אביב, ותואר שני בכתיבה יצירתית מאוניברסיטת City בלונדון. <ref></ref> <ref></ref>

זמיר היא אחותו של הפוליטיקאי והדיפלומט אסף זמיר. דודה, יצחק זמיר, היה שופט בית המשפט העליון.

== פרסים ==
* שותפות (25%) בפרס סמי רוהר לספרות יהודית לשנת 2023 שהוענק לעדו גפן על הרומן "חוף הים של ירושלים"<ref></ref>
* פרס CWA International Dagger (בשותפות עם המחבר) לשנת 2019 על תרגומה למותחן לילה ארוך בפריז מאת דב אלפון <ref></ref>

== תרגומים ==
*"איך לאהוב את בתך" מאת הילה בלום (2023) <ref></ref> <ref></ref>
*"חוף הים של ירושלים" מאת עדו גפן (2022)
*"המורה" מאת מיכל בן-נפתלי (2020) <ref></ref>
*"האחרים" מאת שרה בלאו (2019)
*״לילה ארוך בפריז״ מאת דב אלפון (2019)

== תרגומים לסיפורים קצרים ==
*"מאושרי והלאה" מאת הילה עמית (2020) <ref> https://www.washingtonsquarereview.com/hila-amit </ref>
*"שלושה גברים באמריקה" מאת ג׳וליה פרמנטו (2017) <ref></ref>
*"סרגוסה בברלין" מאת יפתח אלוני (2015) <ref></ref> <ref></ref>

== קישורים חיצוניים ==

== הערות שוליים ==

קטגוריה:מתרגמים ישראלים
קטגוריה:מתרגמים מעברית לאנגלית
קטגוריה:ישראלים שנולדו ב-1983
איפה את אהובה (שיר)

"איפה את אהובה" הוא שיר שהוקלט לראשונה לאלבום הסולו השלישי של הזמר יהורם גאון שיצא בשנת 1969 ונקרא על שם שיר זה.

== על האלבום בו נמצא השיר ==
בשנת 1969 הוציא יהורם גאון שני אלבומים, הראשון היה אלבום שכולו בשפת הלאדינו ונקרא "רומנסות בלאדינו", והשני היה האלבום "איפה את אהובה". מלבד שיר הנושא כלל האלבום גם את הלהיט "גשר אלנבי", שנכתב לסרט התיעודי "המלחמה שלאחר המלחמה". בנוסף כלל האלבום את השיר בספרדית "Ella ya me olvidó" של הזמר לאונרדו פביו. את השיר תרגמה הפזמונאית הצעירה תלמה אליגון-רוז עבור גאון.<ref></ref>

== ביצועים נוספים ==
ישנם עוד ארבע ביצועים נוספים לשיר (חוץ משל יהורם גאון):

* אורי פיינמן
* ארקדי דוכין<ref></ref>
* שימי תבורי
* עופר לוי<ref></ref>

== קישורים חיצוניים ==
* [https://www.nli.org.il/he/items/NNL_MUSIC_AL997008979054805171/NLI איפה את אהובה], באתר הספרייה הלאומית
* [https://shironet.mako.co.il/artist?type=lyrics&lang=1&prfid=465&wrkid=6735 איפה את אהובה], מילים לשיר באתר שירונט
* [https://yehoramgaon.co.il/אלבומים-2/ רשימת האלבומים של יהורם גאון], באתר הרשמי של יהורם גאון

== הערות שוליים ==

קטגוריה:שירי 1969
קטגוריה:שירי יהורם גאון
קטגוריה:שירים שתורגמו לעברית
קטגוריה:שירים שנכתבו על ידי תלמה אליגון-רוז
יהושע השל וולהנדלר

רבי יהושע השל ווֹלְהֶנְדְלֶר (ה'תשי"ד-ה'תשע"ב) היה רב ופוסק חסידי, מחבר ספר גופי הלכות (משנה ברורה החדש) על הלכות נידה וטבילה ועוד ספרים. התגורר בוויליאמסבורג שבברוקלין.

== ביוגרפיה ==
יהושע השל וולהנדלר היה בנו של חיים שמואל מאיר וולהנדלר מפולין, חסיד חנטשין, ונקרא על שם רבי יהושע העשיל הורביץ, רבה האחרון של חנטשין.

התחתן בחודש כסלו ה'תשל"ה עם בתו של רבי בן ציון הכהן קאהן, רבה של .

נפטר בכ"ט בחשוון ה'תשע"ב, ונקבר בבית החיים בקריית יואל.

כיהן כראש בית דין הרבני לענייני אישות, סידר גיטין, ונחשב למומחה בהלכות שמות גיטין.

== חיבוריו ==
* ספר גופי הלכות והוא משנה ברורה החדש על הלכות נידה וטבילה
* ספר סדר הגט עם פירוש מאיר עיני חכמים

== קישורים חיצוניים ==
*
*
*
*

== הערות שוליים ==

קטגוריה:מחברי ספרי הלכה
קטגוריה:רבנים חסידים
קטגוריה:רבנים אמריקאים
קטגוריה:אמריקאים שנולדו ב-1953
קטגוריה:אמריקאים שנפטרו ב-2011
ואצלב צ'רני

ואצלב צ'רני (בצ'כית: Václav Černý; נולד ב-17 באוקטובר 1997) הוא כדורגלן צ'כי המשחק בעמדת הקיצוני בקבוצת גלזגו ריינג'רס בהשאלה מוולפסבורג, ובנבחרת צ'כיה.

== קריירת מועדונים ==
צ'רני נולדה בפריבראם. הוא הצטרף ליונג אייאקס בינואר 2013 מפריבראם. הוא ערך את הופעת הבכורה המקצועית שלו ביונג אייאקס ב-13 במרץ 2015 במשחק הראשון בליגת המשנה ההולנדית נגד פנלו.

ב-15 באוגוסט 2015 הוא ערך את הופעת הבכורה שלו בקבוצה הבוגרת של אייאקס בניצחון 0–3 נגד וילם II. הוא הבקיע את שערו הראשון ב-26 בנובמבר 2015 במסגרת הליגה האירופית נגד סלטיק, בו ניצחה אייאקס 2–1.

צ'רני הצטרף לאוטרכט ביולי 2019, וחתם על חוזה לשלוש שנים. הוא ערך הופעת בכורה ב-4 באוגוסט 2019 בניצחון 1–5 על ספרטה רוטרדם.

בעונת 2020/21 הושאל לטוונטה, לפני שחתם בקבוצה כשחקן רשמי ביולי 2021. ב-12 בספטמבר 2020 ערך הופעת בכורה בקבוצה בניצחון 2-0 על פורטונה סיטארד. שמונה ימים לאחר מכן כבש שער בכורה בתיקו 1-1 נגד פיינורד. עונת 2022/23 הייתה עונת שיא של צ'רני בה כבש 14 שערי ליגה.

ב-23 ביוני 2023 חתם בוולפסבורג מהבונדסליגה. בעונתו הראשונה במועדון, 2023/24, הבקיע צ'רני 4 שערי ליגה, וסיים עם וולפסבורג במקום ה-12.

בקיץ 2024 הושאל צ'רני מוולפסבורג לגלזגו ריינג'רס לעונה אחת. 

== קריירה בינלאומית ==
צ'רני שיחק עבור נבחרות ארצו בכל הגילים. הוא זומן לנבחרת צ'כיה עד גיל 21 באוגוסט 2015, בגיל 17. זימון זה משך תשומת לב שכן הוא הפך לשחקן הצעיר ביותר שמייצג את הנבחרת כשערך את הופעת הבכורה שלו ב-U21 ב-4 בספטמבר 2015 בניצחון 4–1 על מלטה.

הוא ערך את הופעת הבכורה שלו בנבחרת הבוגרת של צ'כיה ב-11 בנובמבר 2020 במשחק ידידות מול גרמניה. ב-16 בנובמבר 2022 כבש שער בכורה בניצחון 1–5 על נבחרת איי פארו במשחק ידידות.

נכלל בסגל נבחרת צ'כיה לטורניר יורו 2024.

== תארים ==
;אייאקס
* ליגת העל ההולנדית: 2018/19
* גביע הולנדי: 2018/19

;אישיים
* שחקן החודש בליגה ההולנדית: מאי 2023
* נבחרת החודש בליגה ההולנדית: מאי 2023

==קישורים חיצוניים ==

== הערות שוליים ==

קטגוריה:כדורגלנים צ'כים
קטגוריה:קשרי כדורגל צ'כים
קטגוריה:כדורגלני אייאקס
קטגוריה:כדורגלני טוונטה
קטגוריה:כדורגלני וולפסבורג
קטגוריה:כדורגלני אוטרכט
קטגוריה:כדורגלני גלאזגו ריינג'רס
קטגוריה:כדורגלני נבחרת צ'כיה
קטגוריה:כדורגלני יורו 2024
קטגוריה:ילידי 1997
אנה-חנה סמילנסקי

אנה-חנה סמילנסקי (1879–1961) הייתה רופאה והפסיכואנלטית הראשונה בארץ ישראל.

== ביוגרפיה ==
אנה-חנה נולדה בעיירה רוטמיסטריבקה שבאוקראינה. אנה-חנה הייתה הבת הצעירה בין 8 אחים שהגיעו לבגרות.<ref></ref> משפחתה של אנה-חנה הייתה משפחה אמידה, משכילה וציונית, כתוצאה מכך היא זכתה להשכלה וללימודי קודש. אחרי שסיימה תיכון, אנה-חנה הלכה ללמוד באוניברסיטת ברן בשווייץ בשל הקשיים שרוסיה הערימה על נשים שרצו להשיג השכלה גבוהה.<ref></ref> לאחר שסיימה לימודי הוראה באוניברסיטת ברן, אנה-חנה עברה לפקולטה לרפואה בציריך על מנת למצוא תרופה למחלת העיניים שעיוורה אותה.

במהלך לימודיה בציריך אנה-חנה קיבלה הצעת נישואין ממקס אייטינגון, אך היא הפרה את האירוסין בשל מחלת העיניים שלה.

אחרי שאנה-חנה סיימה את לימודיה בציריך בשנת 1907 היא חזרה לרוסיה והחלה להתמחות ברפואה פנימית. לאחר שסיימה את התמחותה, היא עברה לברלין ופתחה שם מרפאה משלה ושם עבדה כשנתיים עד עלייתה לארץ.<ref></ref>

בפברואר 1912 אנה-חנה עלתה לארץ ישראל והיא עברה לירושלים ושם היא הוזמנה להיות הרופאה של בית הספר "בצלאל" אך מחלת העיניים שלה הקשתה על חייה והיא נאלצה לחזור לברלין כעבור שנה, שם היא גויסה לצבא עד סוף מלחמת העולם הראשונה. לאחר המלחמה אנה-חנה עשתה הסבה מקצועית לפסיכיאטריה.

בשנת 1920 נפתח בברלין המכון הפסיכואנליטי הברלינאי ובו אנה-חנה עבדה כפסיכיאטרית למרות עיוורונה. אך בשנת 1932 אנה-חנה חזרה לארץ ישראל בשל המצב הפוליטי המסוכן בגרמניה והיא נשארה בארץ ישראל ועבדה כפסיכיאטרית עד יום מותה.

== פועלה ==
כאשר אנה-חנה הייתה הרופאה בבצלאל היא עזרה לטפל במחלת הגרענת שהייתה נפוצה באותה תקופה בשל תנאי התברואה הירודים שהיו בארץ ישראל.

אנה-חנה הייתה בין המקימים של החברה הפסיכואנליטית בארץ ישראל (CPI) יחד עם משה וולף, איליה שליט ואלטר קלוגה.<ref></ref>

== ביבליוגרפיה ==
* צפורה שחורי רובין, רופאות ראשונות בארץ ישראל, מוסד ביאליק תשע"ד

== הערות שוליים ==

קטגוריה:ילידות 1879
קטגוריה:ישראליות שנפטרו ב-1961
כרזות קרן קיימת לישראל

כרזות קרן קיימת לישראל הן כרזות שנועדו להעביר מסרים תרבותיים בעודן מתחזות ככרזות צבעוניות ובולטות.
כרזה של קק"ל- קרן קיימת לישראל משנות ה-40
קק"ל נוסדה ב-29 בדצמבר בשנה 1901 ומטרתה ההתחלתית הייתה לאסוף כספים ואיתם לקנות שטחים בארץ ישראל וליישב בהם יהודים. לאורך השנים קק"ל התפתחה ליותר מכך ומנהיגה הבינו שעליהם לא רק לגייס כספים אלא גם ואולי בעיקר לשנות רוח של אומה שלמה. אחד הדברים הבולטים שעשתה היה יצירת כרזות צבעוניות במיוחד שמאחורן מסר שניסו להעביר מנהיגי קק"ל.

== מטרת הכרזות וההיסטוריה שמאחוריהן ==
בנוסף למטרתן להעביר מסרים, הכרזות נועדו להציג הישגים ולהחדיר אמונה והתלהבות לבניית המולדת הישנה-חדשה.

לפני יצירת הכרזות קק"ל ניסו להעביר מסרים בעוד דרכים כמו; בולים - שהופצו כ-30 מיליון מהם, סרטי קולנוע - הממחישים ליהודי התפוצות את מה שמתחולל בארץ, ועוד. בשנות העשרים של המאה ה-20 תפקדה קק"ל, בנוסף על שאר תפקידיה, כגוף חינוכי מרכזי ביישוב העברי. מנהל הגימנסיה העברית של ירושלים ד"ר שלמה שילר חיפש דרך לקרב את התלמידים לחקלאות ולטבע בארץ ישראל. בהמשך הוא יזם את הקמת תנועת המורים למען קק"ל, מתוך כוונה לשנות ולשפר את החינוך העברי ביחד עם קק"ל. השנים האלו היו השנים שבהן החלה קק"ל להפיק מגוון רחב של כרזות.

== המסר שמאחורי הכרזות ==
הכרזות שימשו כלי הסברה יעיל בפני קק"ל, ורבות מהן נועדו למערכת החינוך של היישוב. כמעט בכל כיתה הייתה כזו כרזה. הכרזות הוכחו ככלי יעיל לחינוך ועד מהרה הגיעו גם לתנועות נוער ולארגונים ציוניים בחו"ל. המסר של הכרזות היה פשוט וקצר אך זה לא אומר שהוא לא היה מתוכחם, להפך זו הייתה מהותו. לדוגמה:כרזה המצויר בה מגדל מים לא באמת מתייחסת אל מגדל המים אלא אל אחד מסמלי הציונות המציינות את ההתיישבות.

== מאיירי ומעצבי הכרזות ==
את כרזות קק"ל ציירו ועיצבו מיטב האמנים והמעצבים, וביניהם רבים. כמו:
כרזה של קק"ל קרן קיימת לישראל 14 במאי 1948
* אוטה וליש שעיצב רבים מהבולים והמטבעות הראשונים של מדינת ישראל ובנוסף הוא היה אחראי גם לקליגרפיה של מגילת העצמאות.
* הסטודיו של רוטשילד-ליפמן שהוקם ופעל על ידי: גרלד רוטשילד וזאב ליפמן שהיו אחראיים להרבה מכרזות צה"ל ולמודעות פרסומת ידועות.
* פרנץ קראוס
* דוד זיק
* שולמית ארן
* שמואל כץ
* צבי ברגר
* רפאל וטישטין
* שולמית כרמי
* רות לוין

ורבים אחרים.

== קישורים חיצוניים ==
* 
* [https://www.kkl.org.il/exhibitions_historical_posters/ תערוכת כרזות היסטוריות - נוסטלגיה ארצישראלית] כתבה של קרן קיימת לישראל בשנה 2017
* [https://www.kkl.org.il/profile/history/ היסטוריה של קק"ל לפי עשורים] כתבה של קרן קיימת לישראל בשנה 2020

קטגוריה:קרן קיימת לישראל
קטגוריה:כרזות
גזוז (סרט)

גזוז הוא סרט רומנטי ישראלי משנת 2023 בכתיבה הפקה ובימוי של טומי לנג, עם רוברט הניג, ענת מנדלסון ושירי לוטן בתפקידים הראשיים.

הסרט מתאר דייט בין בני זוג מבוגרים הנמשך לילה שלם בין אתריה של שכונת נווה צדק. בתים עתיקים, סמטאות צרות, קולנוע עדן, פארק המסילה, תחנת הרכבת יפו ופארק צ'ארלס קלור.

הסרט צולם ב-24 שעות (8 שעות בשלושה לילות) בתקציב קטן ללא השתתפות של גופים או קרנות.

רוברט הניג מופיע כאלמן בשם פטר שמחפש זוגיות כמו בסרטיו הקודמים של לנג (שגם הוא אלמן) - טייארה, זוג או פרד, פטר השלישי, הולכת שבעה ומריונטה.

==תקציר העלילה==
פטר (רוברט הניג) הוא שחקן אלמן בן 76. יש לו שני בנים שיחסיהם אתו קרים. הוא משכיר את דירתו בתל אביב לאדריכלית צעירה בשם נלי (שירי לוטן). את נלי הכיר לפני 5 שנים כשעבדה כמלצרית במסעדה. הוא מחבב אותה ומתייחס אליה כמו בת שאין לו ולכן נתן לה לגור בדירתו בעוד הוא גר בדירה שכורה.

נלי היא בת לאם יחידנית, לילי (ענת מנדלסון). נלי רוצה לשדך את אמה לפטר ומארגנת להם דייט. פטר יושב על ספסל בפארק צ'ארלס קלור ונלי מגיעה על קורקינט חשמלי ומכירה את אמה לפטר. פטר מציע ללילי לצעוד ולשוחח והם מתחילים את הלילה בצעידה באזור נווה צדק כשנלי מלווה אותם מרחוק בקורקינט שלה.

פטר ולילי משוחחים על פוליטיקה וזוגיות. פטר מספר על אשתו שנפטרה בגיל 51 ומאז לא מצא בת זוג מתאימה והוא למעשה בודד. לילי מספר שהייתה לה פרשת אהבה קצרה עם גבר ממנו נכנסה להיריון ואחר כך התחתנה והתגרשה וגידלה את נלי כאם יחידנית כשהיא מתפרנסת כפסיכותרפיסטית. במהלך הטיול נפגשת איתם נלי, מוזגת להם יין בגביעים, והם נהנים ואוכלים פיצה. בשלב מסוים הם רבים ונלי מנסה לגשר ביניהם ומתעמתת עם אמה, שלא גילתה לה מי אביה ונשארה בודדה, ואולי זה עבר גם לה בגנים, כי עד עתה לא הצליחה נלי למצוא זוגיות.

לבסוף כולם נרגעים, נלי משרטטת תוכנית לבית שיבנה פטר על המגרש שלו וקונה להם סברינה וגזוז לאחר ששמעה כי אהבו זאת בילדותם. כולם מתיישבים על ספסל בפארק ואז מגלה לילי סוד ששמרה בליבה שנים ואשר ישנה את מצבם באופן משמעותי (בלי ספוילר). הסרט מסתיים כששלושתם יושבים על ספסל בפארק צ'ארלס קלור, אוכלים סברינות ושותים גזוז.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|רוברט הניג
|פטר
|
|-
|ענת מנדלסון
|לילי
|
|-
|שירי לוטן
|נלי
|
|}

==קישורים חיצוניים==

*[https://www.youtube.com/watch?v=icdZJqTIqs0 קדימון לגזוז], באתר יוטיוב

קטגוריה:סרטי 2023
קטגוריה:סרטים ישראליים
קטגוריה:סרטים רומנטיים
קטגוריה:סרטי טומי לנג
קטגוריה:סרטים בעברית
קטגוריה:סרטים ישראליים עצמאיים
סרט בשחור לבן (שיר)

"סרט בשחור לבן" הוא סינגל שהוקלט על ידי הזמרת הישראלית אילנית. את השיר הוציאה לאור ביוני 1987 חברת התקליטים CBS ישראל, והוא נכלל כרצועה השנייה וכשיר הנושא של אלבום האולפן ה-18 של הזמרת, סרט בשחור לבן.

== על השיר ==
"סרט בשחור לבן" נכתב על ידי דני רובס ונתן כהן, שגם הלחין והפיק אותו. ב-23 ביוני 1987 נכנס לראשונה למצעד הפזמונים השבועי במקום ה-17. ב-28 ביולי עלה למקום החמישי, המיקום הגבוה ביותר אליו הגיע, שם שהה שבוע אחד בלבד. לבסוף, יצא מהדירוג ב-1 בספטמבר לאחר שמונה שבועות צעידה רצופה. כמו כן, במצעד השבועי של גלי צה"ל דורג השיר במקום העשירי.

== מיקומי שיא ==

==קישורים חיצוניים==

== הערות שוליים ==

קטגוריה:שירי 1987
קטגוריה:סינגלים מ-1987
קטגוריה:שירי אילנית
קטגוריה:שירים בעברית
קטגוריה:שירים על סרטים
קטגוריה:סינגלים בהוצאת NMC יונייטד אנטרטיינמנט
קחי נשימה

"קחי נשימה" הוא סינגל שהוקלט על ידי הזמרת הישראלית אילנית. את השיר הוציאה לאור בדצמבר 1987 חברת התקליטים CBS ישראל, והוא נכלל כרצועה הפותחת של אלבום האולפן ה-18 של הזמרת, סרט בשחור לבן.

== על השיר ==
"קחי נשימה" הולחן על ידי מיטשל (מיטש) הילר וג'יימס סימפסון, את הגרסה העברית לשיר כתבה רחל שפירא. השיר עובד והופק מוזיקלית על ידי קובי אשרת. זוהי גרסת כיסוי לשירו של כריס דה בורג, "Sailing Away". ב-8 בדצמבר 1987 השיר נכנס לראשונה למצעד הפזמונים השבועי במקום ה-14 – הכניסה הגבוהה ביותר לשבוע זה. ב-19 בינואר 1988 עלה למקום השלישי, המיקום הגבוה ביותר אליו הגיע, שם שהה שבוע אחד בלבד. לבסוף, יצא מהדירוג ב-23 בפברואר לאחר אחד-עשר שבועות צעידה רצופה.

== מיקומי שיא ==

==קישורים חיצוניים==

== הערות שוליים ==

קטגוריה:שירי 1987
קטגוריה:סינגלים מ-1987
קטגוריה:שירי אילנית
קטגוריה:שירים בעברית
קטגוריה:סינגלים בהוצאת NMC יונייטד אנטרטיינמנט
חבר (שיר של אילנית)

"חבר" הוא סינגל שהוקלט על ידי הזמרת הישראלית אילנית. את תקליט השדרים הוציאה לאור בשנת 1988 חברת התקליטים CBS ישראל, והוא נכלל כרצועה השלישית של אלבום האולפן ה-18 של הזמרת, סרט בשחור לבן., שיצא שנה קודם (1987). 

== על השיר ==
"חבר" נכתב על ידי אהוד מנור הולחן על ידי הנרי בראטר, עובד הופק מוזיקלית על ידי קובי אשרת. "חבר" נחשב לשיר האחרון של אילנית שזכה להצלחה, והחל משנות ה-90 של המאה ה-20 אף אחד משיריה לא דורג בין עשרת השירים הפותחים במצעדים. ב-16 באוגוסט 1988 נכנס לראשונה למצעד הפזמונים השבועי במקום ה-21. ב-27 בספטמבר עלה למקום השני, המיקום הגבוה ביותר אליו הגיע, שם שהה שבוע אחד בלבד. לבסוף, יצא מהדירוג ב-22 בנובמבר לאחר שלושה-עשר שבועות צעידה רצופה.

== מיקומי שיא ==

==קישורים חיצוניים==

== הערות שוליים ==

קטגוריה:שירי 1988
קטגוריה:סינגלים מ-1988
קטגוריה:שירי אילנית
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים על חברות
קטגוריה:סינגלים בהוצאת NMC יונייטד אנטרטיינמנט
סופיה סמית'

סופיה אוליביה סמית (באנגלית: Sophia Olivia Smith; נולדה ב-10 באוגוסט 2000), היא כדורגלנית אמריקאית, שמשחקת כחלוצה בקבוצת פורטלנד ת'ורנס <ref></ref> בליגת הכדורגל הלאומית לנשים של ארצות הברית ובנבחרת הלאומית שלה. היא שיחקה בליגת המכללות עבור סטנפורד קרדינלס , וזכתה איתם באליפות הלאומית בשנת 2019<ref name=":0"></ref>. בשנת 2022 סמית' נבחרה לשחקנית השנה בכדורגל נשים בארצות הברית, לאחר שזכתה עם קבוצת פורטלנד תורנס בתואר האליפות באותה שנה, ונבחרה לנבחרת העונה. היא נמנית עם סגל הנבחרת הלאומית לטורניר גביע העולם בכדורגל נשים 2023 שמתקיים באוסטרליה וניו זילנד, וכבר במשחק הראשון של הנבחרת כבשה שני שערים<ref></ref>.

== קריירה מוקדמת ==
סמית' נולדה בווינדזור קולורדו למשפחת ספורטאים, ושיחקה בילדותה בקבוצות ילדים בקולורדו. זכתה בשנת 2012 עם קבוצת ארסנל קולורדו באליפות המדינה בכדורגל ילדות עד גיל 12, ושנה לאחר מכן עם אותה קבוצה באליפות המדינה עד גיל 13. בשנת 2014 חזרה על ההישג הזה עם ארסנל באליפות המדינה עד גיל 14, ובשנת 2016 באליפות עד גיל 16<ref></ref>.

== קריירה בוגרת ==
בשנים 2016 ו-2017, שיחקה בנבחרות הלאומיות הצעירות של ארצות הברית עד גילאי 17 , 18, 20 ו-23<ref name=":0" />.

בשנת 2018, עם תחילת לימודיה באוניברסיטת סטנפורד, שיחקה סמית' בנבחרת הקארדינלס וסיימה איתן פעמיים כאלופת Pac-12 ואלופת NCAA, לאחר 2 עונות בלבד<ref name=":0" />, ונבחרה לשחקנית ההתקפה מצטיינת לשנת 2019 בגביע המכללות, בו זכתה עם קבוצת הקארדינלס<ref name=":0" />.

ב-27 בנובמבר 2020, היא החלה את הקריירה שלה בנבחרת הבוגרת של ארצות הברית, במשחק מול הולנד, והפכה לשחקנית הראשונה שנולדה בשנות ה-2000 שמתחרה בנבחרת הבוגרת<ref></ref>.

=== המשחקים האולימפיים בצרפת 2024 ===
סמית' נבחרה לסגל הנבחרת הלאומית של 18 שחקניות לאולימפיאדת הקיץ 2024 בצרפת<ref></ref>. היא הבקיעה 3 שערים, לרבות זה שהעלה את הנבחרת לגמר בניצחונה בחצי הגמר על גרמניה 1:0<ref></ref>.

== ריכוז זכיות אישיות ==
* שחקנית השנה לשנת 2022<ref></ref>
* השחקנית בעלת הערך הרב ביותר לשנת 2022<ref></ref>
* השחקנית המצטיינת במשחק האליפות 2022<ref></ref>
* נבחרת העונה 2022<ref></ref>
* שחקנית הטורניר Sud Ladie 2018 <ref name=":1"></ref>
* מלכת השערים בטורניר Sud Ladies 2018<ref name=":1" />

==קישורים חיצוניים==

== ביאורים ==

== הערות שוליים ==

קטגוריה:כדורגלניות אמריקאיות
קטגוריה:כדורגלניות באולימפיאדת פריז (2024)
קטגוריה:אלופות אולימפיות אמריקאיות: כדורגל
קטגוריה:בוגרות אוניברסיטת סטנפורד
קטגוריה:בוגרי אוניברסיטת סטנפורד
קטגוריה:אמריקאיות שנולדו ב-2000
קטגוריה:אמריקאים שנולדו ב-2000